Streyminbrua

Streyminbrua (færøysk: Brúgvin um Streymin) er ei bru som forbinder øyene Streymoy og Eysturoy på Færøyene. Brua krysser sundet Sundini ved Norðskáli og Oyrarbakki på Eysturoy.

Brua er bygd av betong. Den har 9 spenn og er 220 meter lang og 9,5 meter bred, seilingshøyden er 17 meter og seilingsløpet er 25 meter bredt. De to kjørefeltene har til sammen en bredde på 9,5 meter, og på begge sider er det 1 meter brede fortau. Byggingen startet i mars 1971, og brua ble innviet 30. oktober 1973. Streyminbrua ble bygd av firmaet E. Pihl & Søn med Niklas Foldbo som prosjektleder, og kostet 13 millioner danske kroner. Brua blir kontrollert for eventuelle skader hvert 5. år. Byggingen av Streyminbrua var første ledd i å gjøre det færøyske veinettet uavhengig av ferger.

Referanser

Eksterne lenker 
 

Veibroer
Transport på Færøyene
Byggverk på Færøyene
Eysturoy
Streymoy
1973 på Færøyene
Portal:Færøyene/artikler
Broer åpnet i 1973